**Informatīvais paziņojums par personas datu apstrādi**

Pārzinis personas datu apstrādei ir Rīgas valstspilsētas pašvaldība (Rīgas domes Īpašuma departamenta Īpašuma atsavināšanas pārvalde), adrese: Riharda Vāgnera iela 5, Rīga, LV-1050; tālruņa numurs: 67026309; e-pasta adrese: dia@riga.lv.

Personas datu aizsardzības speciālists – Rīgas valstspilsētas pašvaldības Centrālās administrācijas Datu aizsardzības un informācijas tehnoloģiju drošības centrs, adrese: Dzirciema iela 28, Rīga, LV-1007; e-pasta adrese: dac@riga.lv.

Jūsu personas datu (vārds, uzvārds, personas kods vai dzimšanas dati, pilsonība, deklarētā un faktiskā dzīvesvieta, e-pasta adrese, tālruņa numurs, informācija par īpašumtiesībām, līgumattiecībām saistībā ar nekustamo īpašumu, informācija par norēķinu kontu kredītiestādē) apstrādes mērķis – **iesnieguma** (atsavināšanas ierosinājuma, iesnieguma par pirmpirkuma tiesībām, pieteikuma izsolei) **par īpašuma atsavināšanu** **izskatīšanas**, lēmuma sagatavošanas, atsavināšanas paziņojuma nosūtīšanas un izpildes (tostarp izsoles organizēšanas) procesa nodrošināšana, kā arī līguma sagatavošanas, noslēgšanas un izpildes nodrošināšana. Tiesiskais pamats personas datu apstrādei ir pārzinim tiesību aktos noteikto pienākumu izpilde (Publiskas personas mantas atsavināšanas likums, Ministru kabineta 01.02.2011. noteikumi Nr. 109 “Kārtība, kādā atsavināma publiskas personas manta”, Ministru kabineta 16.06.2015. noteikumi Nr. 318 “Elektronisko izsoļu vietnes noteikumi”). Papildus Jūsu sniegtajiem personas datiem var tikt izmantoti Jūsu personas dati no Nekustamā īpašuma valsts kadastra informācijas sistēmas, Valsts vienotās datorizētās zemesgrāmatas un Iedzīvotāju reģistra, kā arī elektronisko izsoļu vietnes.

Personas datu saņēmēji: Rīgas dome, Rīgas valstspilsētas pašvaldības Centrālās administrācijas struktūrvienības, par nozari atbildīgās Rīgas domes komitejas un komisijas, Rīgas domes departamenti, Rīgas domes Pašvaldības ieņēmumu pārvalde, zemesgrāmatu nodaļas, Valsts zemes dienests, Rīgas valstspilsētai piederoša kapitālsabiedrība – atsavināmā nekustamā īpašumu valdītāja, Tieslietu ministrija, citas par nozari atbildīgās ministrijas, sertificēti nekustamā īpašuma vērtētāji, mērnieki, cita pašvaldība (kuras teritorijā atrodas atsavināmais Rīgas valstspilsētas pašvaldības nekustamais īpašums), Rīgas pašvaldības dzīvojamo māju privatizācijas komisija, SIA “Publisko aktīvu pārvaldītājs Possessor”, valsts akciju sabiedrība “Valsts nekustamie īpašumi”, Nacionālā kultūras mantojuma pārvalde, tiesas, tiesu sistēmai piederīgas personas (notāri, prokurori, advokāti, tiesu izpildītāji), Tiesu administrācija, tiesībsargājošās iestādes. Personas dati tiks nodoti vienīgi normatīvajos aktos noteiktajos gadījumos, ja tas ir nepieciešams konkrētajam personas datu apstrādes mērķim vai arī Rīgas valstspilsētas pašvaldības likumīgo interešu aizsardzībai, vēršoties tiesā vai citās valsts institūcijās pret personu, kura tās aizskārusi.

Jūsu personas dati tiks glabāti normatīvajos aktos noteiktajā kārtībā un termiņos:

- 10 gadi – īpašuma atsavināšanas atteikuma un izbeigšanas lietās ietilpstošie dokumenti;

- pastāvīgi – īpašuma atsavināšanas lietās ietilpstošie dokumenti, Rīgas valstspilsētas pašvaldības reģistrs “Atsavināšana”, Nekustamā īpašuma izsoles komisijas sēžu protokoli, izziņu privatizācijas un atsavināšanas procesa ietvaros reģistrs.

Jums ir tiesības, iesniedzot pamatotu lūgumu, pieprasīt pārzinim piekļūt Jūsu kā datu subjekta apstrādātajiem personas datiem, lūgt neprecīzos datus labot vai dzēst, gadījumos, ja personas dati tiek apstrādāti nelikumīgi, un citos normatīvajos aktos noteiktajos gadījumos lūgt Jūsu personas datu apstrādes ierobežošanu un iebilst pret apstrādi.

Jums ir tiesības saistībā ar iespējamu Jūsu personas datu aizsardzības pārkāpumu vērsties ar sūdzību Datu valsts inspekcijā.

Iesnieguma iesniedzējs apņemas informēt citas personas, ja tādas minētas iesniegumā, par viņu datu apstrādi saistībā ar šī iesnieguma izskatīšanu.